Нэгдсэн Үндэстний Байгууллагын Тогтолцоо

(Швейцарь) нь НҮБ-ын төв байрны (Нью-Йорк хот) дараа орох НҮБ-ын хоёр дахь том төв юм.]]
Нэгдсэн Үндэстний Байгууллага өөрөө НҮБ-ын дүрмээр байгуулагдсан зургаан үндсэн байгууллагатай.

НҮБ-ын системд тус тусад нь удирддаг сан, хөтөлбөр, судалгаа, сургалтын хүрээлэн зэрэг туслах байгууллагууд орно. Эдгээр байгууллагуудын зарим нь 1945 онд Нэгдсэн Үндэстний Байгууллагыг үүсгэн байгуулагдахаас өмнө байсан бөгөөд Үндэстнүүдийн Лиг татан буугдсаны дараа өвлөн авсан.

НҮБ-ын тогтолцооны зарим байгууллагЫн болон НҮБ-ын тогтолцоонд албан ёсоор ороогүй Дэлхийн Худалдааны Байгууллагын гүйцэтгэх удирдлагууд, Нэгдсэн Үндэстний Байгууллагын Системийн Гүйцэтгэх захирлуудын Зохицуулах зөвлөлд суудалтай. Мөн олон тооны туслах байгууллагуудыг байгуулсан.

### Аюулгүйн Зөвлөл
НҮБ-ын Аюулгүйн Зөвлөл нь олон улсын энх тайван, аюулгүй байдлыг сахин хамгаалах үүрэгтэй. НҮБ-ын дүрэмд заасан эрх мэдэлд энхийг сахиулах ажиллагаа явуулах, олон улсын хориг арга хэмжээ авах, цэргийн ажиллагаа явуулах зөвшөөрөл олгох зэрэг багтана. Бүрэн эрхийг НҮБ-ын Аюулгүйн Зөвлөлийн тогтоолоор хэрэгжүүлдэг.

Аюулгүйн Зөвлөл анх 1946 оны 1 сарын 17-нд Лондонгийн Вестминстер дэх Сүмд хуралдсан. Анхны хурлаас хойш тасралтгүй хуралдаж байгаа тус зөвлөл Парис, Аддис-Абеба зэрэг олон хотод, мөн Нью-Йорк хот дахь НҮБ-ын төв байранд одоогийн байнгын байрандаа уулзалт хийсэн.

Аюулгүйн Зөвлөл нь 15 гишүүнтэй: хориг тавих эрхтэй байнгын таван гишүүн (Хятад, Франц, Орос, Их Британи, АНУ) болон хоёр жилийн хугацаатай сонгогддог байнгын бус 10 гишүүнээс бүрддэг. Энэхүү үндсэн бүтцийг НҮБ-ын дүрмийн 5-р бүлэгт тусгасан. Аюулгүйн Зөвлөлийн гишүүд Нью-Йорк дахь НҮБ-ын төв байранд үргэлж байх ёстой бөгөөд ингэснээр Аюулгүйн Зөвлөл нь хүссэн үедээ хуралдах боломжтой.

### Эдийн Засаг, Нийгмийн Зөвлөл
Нэгдсэн Үндэстний Байгууллагын Эдийн засаг, Нийгмийн Зөвлөл (НҮБЭЗНЗ) нь НҮБ-ын төрөлжсөн 15 агентлаг, тэдгээрийн чиг үүргийн комисс, таван бүс нутгийн комиссын эдийн засаг, нийгэм, холбогдох ажлыг зохицуулах үүрэгтэй. НҮБЭЗНЗ нь 54 гишүүнтэй; жил бүрийн долдугаар сард дөрвөн долоо хоногийн хуралдаан зохион байгуулдаг. 1998 оноос хойш жил бүрийн дөрөвдүгээр сард Дэлхийн Банк, ОУВС-гийн гол хороодыг тэргүүлдэг Сангийн сайд нартай уулзалт зохион байгуулж ирсэн. НҮБЭЗНЗ нь олон улсын эдийн засаг, нийгмийн асуудлыг хэлэлцэх, гишүүн орнууд болон НҮБ-ын тогтолцоонд чиглэсэн бодлогын зөвлөмж боловсруулах төв индэр болдог.

### Нарийн Бичгийн Даргын Газар
НҮБ-ын Нарийн бичгийн дарга нарын газрыг НҮБ-ын Ерөнхий нарийн бичгийн дарга удирдаж, дэлхий даяарх олон улсын төрийн албан хаагчдаас бүрддэг. НҮБ-ын байгууллагуудын уулзалтад шаардлагатай судалгаа, мэдээлэл, хэрэгслээр хангадаг. Түүнчлэн НҮБ-ын Аюулгүйн Зөвлөл, НҮБ-ын Ерөнхий Ассамблей, НҮБ-ын Эдийн засаг, Нийгмийн Зөвлөл болон НҮБ-ын бусад байгууллагуудаас өгсөн үүрэг даалгаврыг гүйцэтгэдэг. Нэгдсэн Үндэстний Байгууллагын Дүрэмд ажилтнуудыг газарзүйн өргөн хүрээнд элсүүлэхийн ач холбогдлыг харгалзан "үр ашиг, ур чадвар, шударга байдлын хамгийн өндөр стандарт"-ыг баримтлан сонгоно гэж заасан байдаг.

Дүрэмд ажилтнууд НҮБ-аас бусад эрх бүхий байгууллагаас заавар авахгүй, зааварчилгаа авах ёсгүй гэж заасан байдаг. НҮБ-ын гишүүн орон бүр нарийн бичгийн дарга нарын газрын олон улсын шинж чанарыг хүндэтгэж, ажилтнуудад нөлөөлөхийг оролдохгүй байхыг үүрэг болгосон. Боловсон хүчний сонгон шалгаруулалтыг ерөнхий нарийн бичгийн дарга дангаараа хариуцдаг.

*НҮБ-ын Хүний эрхийн Дээд Комиссарын газар (OHCHR)
* НҮБ-ын Мансууруулах бодис, гэмт хэрэгтэй тэмцэх алба (UNODC)
* НҮБ-ын Дотоод хяналтын алба (UN-OIOS)
* НҮБ-ын Гамшгийн эрсдэлийг бууруулах газар (UNDRR, хуучнаар UNISDR)

### Олон Улсын Шүүх
Олон улсын шүүх нь НҮБ-ын үндсэн шүүхийн байгууллага юм. Нидерландын Хааг дахь Энхтайвны ордонд байрладаг. Үндсэн чиг үүрэг нь улс орнуудаас өөрт нь ирүүлсэн эрх зүйн маргааныг шийдвэрлэх, зохих эрх бүхий олон улсын байгууллага, агентлагууд, НҮБ-ын Ерөнхий Ассамблейгаас ирүүлсэн хууль эрх зүйн асуудлаар зөвлөх дүгнэлт өгөх юм.

### Асрамжийн зөвлөл
Нэгдсэн Үндэстний Байгууллагын үндсэн байгууллагуудын нэг болох Нэгдсэн Үндэстний Байгууллагын Асрамжийн зөвлөл нь итгэмжлэгдсэн нутаг дэвсгэрийг оршин суугчдынхаа ашиг сонирхол, олон улсын энх тайван, аюулгүй байдлын үүднээс удирдах зорилгоор байгуулагдсан. Итгэмжлэгдсэн нутаг дэвсгэрүүд (тэдгээрийн дийлэнх нь Үндэстнүүдийн Лигийн хуучин мандат буюу Дэлхийн 2-р дайны төгсгөлд ялагдсан үндэстнүүдээс авсан нутаг дэвсгэрүүд) одоо бүгд тусдаа улс эсвэл хөрш зэргэлдээх тусгаар тогтносон улсуудтай нэгдэх замаар өөрөө өөрийгөө удирдах буюу тусгаар тогтнолоо олж авсан. Сүүлийнх нь 1994 оны арванхоёрдугаар сард НҮБ-ын гишүүн улс болсон Номхон далайн арлуудын итгэмжлэгдсэн нутаг дэвсгэрийн нэг хэсэг байсан Палау байв.

## Сан болон хөтөлбөрүүд, эрдэм шинжилгээ, сургалтын хүрээлэнгүүд болон бусад байгууллагууд 
Тус тусад нь удирддаг сан, хөтөлбөрүүд, эрдэм шинжилгээ, сургалтын хүрээлэнгүүд болон бусад туслах байгууллагууд нь НҮБ-ын бие даасан туслах байгууллага юм.
* Хүнс Хөдөө Аж Ахуйн Байгууллага (ХХААБ)
* Олон Улсын Иргэний Нисэхийн Байгууллага (ОУИНБ)
* Хөдөө аж ахуйг хөгжүүлэх олон улсын сан (ХААХОУС)
* Олон Улсын Хөдөлмөрийн Байгууллага (ОУХБ)
* Олон улсын Далайн байгууллага (ОУДБ)
* Олон Улсын Валютын Сан (ОУВС)
* Олон Улсын цахилгаан холбооны байгууллага (ОУЦХБ)
* Нэгдсэн Үндэстний Байгууллагын боловсрол, шинжлэх ухаан, соёлын байгууллага (ЮНЕСКО)
* НҮБ-ын Аж үйлдвэрийн хөгжлийн байгууллага (НҮБАҮХБ)
* Дэлхийн Шуудангийн Холбоо (ДШХ)
* Дэлхийн Банк Групп (ДБГ)
** Олон Улсын Сэргээн Босголт, Хөгжлийн Банк (ОУСБХБ)
** Олон улсын хөгжлийн ассоциаци (ОУХА)
** Олон улсын санхүүгийн корпораци (ОУСК)
** Хөрөнгө оруулалтыг баталгаажуулах олон талт агентлаг (ХОБОТА)
** Хөрөнгө оруулалтын маргааныг шийдвэрлэх олон улсын төв (ХОМЗОУТ)
* Дэлхийн Эрүүл Мэндийн Байгууллага (ДЭМБ)
* Дэлхийн оюуны өмчийн байгууллага (ДОӨБ)
* Дэлхийн Цаг Уур Судлалын Байгууллага (ДЦУСБ)
* Дэлхийн Аялал жуулчлалын байгууллага (НҮБАЖБ)
* *Олон улсын дүрвэгсдийн байгууллага (ОУДБ); 1952 онд оршин тогтнохоо больсон*

## Мөн үзэх
* Үндэстнүүдийн Лиг
* Нэгдсэн Үндэстний Байгууллагын гишүүн улсууд

## Эх сурвалж
*